Akie Abe

ialah juruhebah radio Jepun dan isteri kepada ahli politik Shinzō Abe, yang memegang jawatan Perdana Menteri Jepun dari 2006 hingga 2007 dan sekali lagi dari 2012 hingga 2020. Beliau ialah "Wanita Pertama" yang paling lama berkhidmat dalam sejarah Jepun.

Kehidupan 
Dilahirkan sebagai , Akie dianggap sebagai seorang sosialit. Beliau berasal dari sebuah keluarga Jepun yang kaya-raya; bapanya ialah bekas presiden Morinaga & Co., salah sebuah syarikat konfeksi terbesar di Jepun. Beliau mendapat pendidikan di , sebuah sekolah Roman Katolik, kemudian menamatkan pengajian di . Akie menerima ijazah sarjana dalam Pembelajaran Rancangan Sosial dari Universiti Rikkyo pada Mac 2011.

Abe kemudian bekerja di Dentsu Inc., agensi periklanan terbesar di dunia, sebelum berkahwin dengan Shinzo Abe pada 1987. Beliau paling dikenali sebagai "parti pembangkang domestik" kerana pandangan terbukanya, yang sering bertentangan dengan suaminya. Setelah suaminya dilantik sebagai perdana menteri, beliau membuka sebuah izakaya organik di daerah Kanda, Tokyo, namun tidak aktif dalam pengurusan kerana tuntutan dari ibu mertuanya. Pasangan itu tidak memiliki anak.

Kerjaya 
Pada akhir 1990-an, Abe bekerja sebagai juruhebah radio di bandar tempat tinggal suaminya Shimonoseki. Beliau dikenali di wilayah penyiarannya dan dikenali dengan nama DJnya, "Akky". Beliau juga ialah peminat setia drama Korea Selatan dan pelakon Bae Yong-joon dan Park Yong-ha.

Aktivisme untuk hak asasi LGBT 
Abe ialah seorang penyokong minoriti seksual dan komuniti LGBT. Pada 27 April 2014, beliau meneyrtai perarakan gay di Tokyo bagi menyatakan sokongannya untuk hak penyiaran terhadap komuniti LGBT Jepun.

Rujukan

Pautan luar 
 

Kelahiran 1962
Orang hidup
Penyiar radio Jepun
Roman Katolik Jepun
Sosialit Jepun
Aktivis hak LGBT Jepun
Orang dari Shimonoseki
Orang dari Tokyo
Alumni Universiti Rikkyo
Pasangan Perdana Menteri Jepun
Shinzo Abe